text: Guillaume de Melun - Viquipèdia, l'enciclopèdia lliure
  ← José Carrillo de Albornoz
  Ignace-François de Glimes de Brabant →
  Orde del Toisó d'Or
  Guillaume de Melun (Brussel·les, 1660 - Barcelona, 1735) marquès de Richebourg, comte de Beaussart, va ser un militar flamenc, al servei del Regne d'Espanya.
  Guillaume de Melun era coronel d'un regiment de dragons del seu nom, mariscal de camp dels exèrcits de Felip V, rei d'Espanya (1704) després tinent general del seu exèrcit i coronel de la guàrdia valona (1726).
  Gran d'Espanya de 1a classe, va exercir les funcions de virrei de Galícia (1707) i després de capità general de Catalunya de 1725 a 1735. El seu mandat coincidí amb la recuperació econòmica de Catalunya, beneficiada per l'amnistia als austracistes. Va instar la creació del primer cos de mossos d'esquadra i va mantenir disputes constants amb la Reial Audiència de Catalunya.[1] En 1731 fou president de l'Acadèmia de Bones Lletres de Barcelona i en va dissenyar la insígnia.[2][3]
  Del seu matrimoni amb Marie Françoise d'Ursel ( † 4 d'agost de 1720), filla de François (1626 † 10 d'agost de 1696 - Anvers), II comte d'Ursel (1659), de Milà, de Séneghem i del Sacre Imperi, vescomte de Vyve-Saint-Eloy, baró de Hoboken, senyor de Hinghene, gran caçador i guardaboscs de Flandes, coronel i general de batalla al servei de Carles II d'Espanya, i d'Honorine-Marie-Dorothée de Hornes-de Baucignies:
  Anne-Françoise (nascuda en 1690 † després d'octubre de 1759), religiosa de l'abadia d'Origny (diòcesi de Laon), després abadessa de Notre-Dame de Céranne, a Brie, i de de Saint-Pierre de Lió (17 de setembre 1738).
  Marie-Lidie-Albertine de Melun (vers 1695 † 13 de desembre 1746 (amb 51 ans) - Lille), marquesa de Richebourg, comtessa de Beaussart, gran d'Espanya de 1a classe, mort sense haver-se casat.
  ↑ «Guillaume de Melun». L'Enciclopèdia.cat. Barcelona: Grup Enciclopèdia Catalana.
  ↑ Acadèmics de l'Acadèmia de Bones Lletres
  ↑ Mireia Campabadal i Bertran La Reial Acadèmia de Bones Lletres de Barcelona en el segle XVIII, p. 214
  Moréri, Louis. Le Grand dictionnaire historique ou le Mélange curieux de l'histoire sacrée et profane. Chez les libraires associés, 1759. ;
  de Vegiano, seigneur d'Hovel, R.; de Herckenrode, Jacques Salomon François Joseph Léon. Nobiliaire des Pays-Bas et du Comté de Bourgogne. 3.